  Туспуктэм: Удмуртиысь инкуазь узырлыкъёсъя но инкузез утёнъя министерстволэн пресс-службаез Майя Бывальцева Алнаш ёросын Кузьымгурт но Удмурт Гондыр гуртъёс вӧзысь жаг люкам интыосты утялтӥзы. Со сярысь Удмуртиысь инкуазь узырлыкъёсъя но инкузез утёнъя министерстволэн пресс-службаез ивортӥз. Гуртъёс вӧзысь дасо аръёсын люкам 1 сюрс 700 тонна пала жуг-жагез юри лэсьтэм полигонъёсы поттӥзы. Тодэ вайытом, 2022-тӥ арын «Окружающая среда и природные ресурсы» программая Удмуртиысь сизьым ёросъёсын 10 свалкаосты быдтозы, со 17 гектар музъемез тазатыны лыуонлык сётоз. Сикъёсысь, нюлэс кушъёсысь, нюкъёсысь 6 сюрс тонна котыр силёез полигонъёсы нуозы. Со сяна, жагтӥськон интыосты муниципалитетъёслэн куронъёссыя но калыклэн ӝожтӥськонъёсызъя (улосвыл омераторлэн сайтаз «Сообщить о нелегальной свалке» люкетын) утялтозы. Оглом туэ 50 пала чакламтэ свалкаосты быдтозы. Ватсалом, берло куинь арскын элькунын 194 свалакосты утялтӥзы, со пӧлысь 91-зэ элькун коньдэтысь висъям коньдон чотын. «Экология» йӧскалык ӵектослэн «Чистая страна» федерал ӵектосэзъя Сарапулэ нуись сюрес вӧзысь 11,3 гектар быдӟа полигонэз но Якшур-Бӧдья но Пичи Пурга ёросъёсысь кык бадӟым свалкаосты ворсазы но рекультивировать каризы, отын оглос 117 сюрс тонна жуг-жаг возиське вал. Та дыре Сарапулысь ворсам полигонэз тазато. Тегъёс: йӧскалыкӵектосъёс жуг-жаг инкуазь Алнаш Удмуртия  